สวัสดีค่ะ อยากทราบว่าประเดือนมา2ครั้งภายในหนึ่งเดือนเกิดจากอะไรคะ เป็นประจำเดือนครั้งแรกของเดือนนี้วันที่ 12-18พย.ค่ะ และมีเพศสัมพันธ์ตอนบ่ายโมงวันที่ 20 ค่ะแต่เนื่องด้วยถุงยางอนามัยฉีกขาด จึงกินยาคุมฉุกเฉินไปช่วง1ทุ่มของวันนั้นเลย และกินเม็ดต่อมาในเวลา 7 โมงของวันที่ 21 ค่ะ แต่วันนี้วันที่ 26 มีประจำเดือนมาอีกครั้ง อยากทราบว่าจะตั้งครรภ์ไหมคะ และที่ประจำเดือนมาเกี่ยวกับการกินยาคุมฉุกเฉินไหมคะ
สวัสดีค่ะ หากประจำเดือนมาวันที่ 12 พ.ย. แล้วได้มีเพศสัมพันธ์วันที่ 20 พ.ย. ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ แต่หากได้ทานยาคุมฉุกเฉินเม็ดแรกไปภายในไม่เกิน 12 ชั่วโมงหลังจากที่มีเพศสัมพันธ์ และได้ทานเม็ดที่ 2 หลังจากทานเม็ดแรกไปแล้วภายในไม่เกิน 12 ชั่วโมง ยาคุมฉุกเฉินก็จะช่วยป้องกันการตั้งครรภ์ได้ประมาณ 95%สำหรับเลือดที่ออกในวันที่ 26 พ.ย. นี้ น่าจะเป็นเลือดที่เกิดจากผลของยาคุมฉุกเฉินได้ ไม่ใช่ประจำเดือน เพราะไม่ใช่ช่วงวันที่ที่ประจำเดือนควรจะมา โดยเลือดจากผลของยา อาจออกมานาน 1-4 วัน ปริมาณอาจมากหรือน้อยก็ได้ ส่วนประจำเดือนในรอบต่อไปนั้น ก็อาจมาช้ากว่าปกติได้ โดยอาจมาในช่วงปลายเดือน ธ.ค. เลยค่ะส่วนการที่จะทราบว่ามีการตั้งครรภ์หรือไม่นั้น อาจลองตรวจหาการตั้งครรภ์ หลังจากที่มีเพศสัมพันธ์ไปแล้วประมาณ 2 สัปดาห์ค่ะ